# Forsyningskæder og værdikæder


## Eksempler på værdikæder

*Formål*

At forstå mekanismerne i en forsynings- og værdikæde.

*Opgave*

* Beskriv/tegn værdikæden for en almindelig dansk ost (lav en liste for alle råstofferne → lav en beskrivelse af alle arbejdstrin – hvem laver hvad, når du ser på forsyningskæden fra bonde til mejeri til supermarked og kunde).
  + Hvor kommer råstofferne fra?
  + Hvordan er de forarbejdet?
  + Hvor er denne forsyningskæde svagest?
* Beskriv/tegn værdikæden for beton (list alle råstofferne) (se evt.: MiMa rapport Råstofforsyning: fra sand og sten til betonbyggeri <http://mima.geus.dk/wp-content/uploads/Beton-rapport-final-170117.pdf>).
  + Hvor kommer råstofferne fra? (se evt. www.statistikbanken.dk/10303).
  + Hvordan er råstofferne forarbejdet inden de kan bruges til beton?
  + Hvor er denne forsyningskæde svagest?
  + Diskutér hvilken betydning det vil få i Danmark, hvis forsyningerne af et af disse råstoffer en dag svigter?
  + Hvilke forhold kan få indflydelse på, om der opstår et forsyningssvigt?
* Diskutér, med udgangspunkt i Figur 25-1 *Forsyningskædens segmenter. Illustration fra Råstofforsyning: Fra sand og sten til betonbyggeri*, hvorfor der sker en værditilvækst ned igennem forsyningskæden.
* Beskriv/tegn værdikæderne for en smartphone (list alle råstofferne).
  + Fra hvilke lande kommer råstofferne?
  + Hvilke lande laver flest dele til smartphones?
  + Hvilke forhold kan få indflydelse på, at der opstår et forsyningssvigt?
  + Hvilke samfundsmæssige betydninger vil et eventuelt forsyningssvigt i disse kæder få for Danmark? (brug filmen *Råstofferne – samfundets byggesten til at få et overblik først* <https://vimeo.com/189147139>, kan også findes på [www.mima.geus.dk](http://www.mima.geus.dk)). Man kan også inddrage noget om arbejdsforhold i forskellige dele af værdikæden (se fx filmen *Blod i mobilen*, som kan findes på CFU).



Figur 25-1. Forsyningskædens segmenter. Illustration fra Råstofforsyning: Fra sand og sten til betonbyggeri (Rosholm, Kalvig & Fold (2016)).

## Referencer

Rosholm, Kalvig & Fold (2016). Råstofforsyning: Fra sand og sten til betonbyggeri. MiMa Rapport 2016-2.